

VLADA REPUBLIKE HRVATSKE

Zagreb, 6. lipnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zaštite okoliša i energetike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o odobrenju istražnog prostora ugljikovodika „SA-10“ druge istražne faze |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 36. stavka 5. Zakona o istraživanju i eksploataciji ugljikovodika (Narodne novine, br. 52/18 i 52/19) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2019. godine donijela

**ODLUKU**

**O ODOBRENJU ISTRAŽNOG PROSTORA**

**UGLJIKOVODIKA „SA-10“ DRUGE ISTRAŽNE FAZE**

Vlada Republike Hrvatske odobrava istražni prostor ugljikovodika „SA-10“ druge istražne faze („SA-10“ II. FAZA) u korist ovlaštenika dozvole za istraživanje i eksploataciju ugljikovodika na istražnom prostora ugljikovodika „SA-10“, društva Vermilion Zagreb Exploration d.o.o., Ulica Petra Hektorovića 2, Zagreb, OIB 29241599964 (Vermilion) temeljem Odluke o izdavanju dozvole za istraživanje i eksploataciju ugljikovodika u istražnom prostoru ugljikovodika „SA-10“ (Narodne novine, broj 63/15).

Društvo Vermilion ulazi u drugu istražnu fazu na istražnom prostoru ugljikovodika „SA-10“ II. FAZA i nastavlja s istražnim radovima sukladno Ugovoru o istraživanju i podjeli eksploatacije ugljikovodika za istražni prostor ugljikovodika „SA-10“, zaključenog sa Vladom Republike Hrvatske u lipnju 2016.

Vlada Republike Hrvatske odobrava napuštanje 25 % istražnog prostora ugljikovodika „SA-10“ od strane društva Vermilion.

Dio istražnog prostora ugljikovodika „SA-10“ koji se napušta, površine 659 km2  ima oblik nepravilnog poligona i omeđen je koordinatama vršnih točaka koje se, zajedno s kartom dijela istražnog prostora koje se napušta, nalaze u Prilogu I. ove Odluke i čine njezin sastavni dio.

Istražni prostor ugljikovodika „SA-10“ II. FAZA, površine 1913,66 km2 ima oblik nepravilnog poligona i omeđen je koordinatama vršnih točaka koje se, zajedno s kartom dijela istražnog prostora koje ostaje nakon napuštanja, nalaze u Prilogu II. ove Odluke i čine njezin sastavni dio.

Istražni prostor ugljikovodika „SA-10“ II. FAZA upisan je u digitalnom obliku registra istražnih prostora koji se vodi kod Ministarstva zaštite okoliša i energetike.

Nakon isteka druge istražne faze, sukladno Zakonu o istraživanju i eksploataciji ugljikovodika, društvo Vermilion dužno je napustiti preostali dio istražnog prostora, osim onog koje je određeno kao ocjensko područje ili dio ili dijelove istražnog prostora za koje je utvrđeno jedno ili više eksploatacijskih polja.

Ova Odluka stupa na snagu danom donošenja.

Klasa:

Urbroj:

Zagreb,

PREDSJEDNIK

 mr. sc. Andrej Plenković

**PRILOG I.**

**Koordinate vršnih točaka dijela** **istražnog prostora ugljikovodika „SA-10“ koje se napušta**

|  |  |
| --- | --- |
| **ISTRAŽNI PROSTOR** | **SAVA-10-NAPUŠTEN DIO(SA-10)** |
| **OZNAKA TOČKE**  | **KOORDINATE** |
| **HTRS96** |
| **E** | **N** |
| 1\* | 672.220,58 | 4.995.433,40 |
| 2\* | 704.043,97 | 4.998.184,23 |
| 1\* | 672.220,58 | 4.995.433,40 |
| **Površina km2** | 659 |

*\*Stranica između vršnih točaka 1 i 2 predstavlja granicu između Republike Hrvatske i Bosne i Hercegovine te Republike Srbije.*

**Karta dijela istražnog prostora ugljikovodika „SA-10“ koje se napušta**



**PRILOG II.**

**Koordinate vršnih točaka istražnog prostora** **ugljikovodika „SA-10“ II. FAZA**

|  |  |
| --- | --- |
| **ISTRAŽNI PROSTOR** | **SAVA-10-OSTATAK(SA-10)** |
| **OZNAKA TOČKE**  | **KOORDINATE** |
| **HTRS96** |
| **E** | **N** |
| 1 | 658.484,00 | 5.035.657,00 |
| 2\* | 697.988,77 | 5.034.022,07 |
| 3\* | 704.043,97 | 4.998.184,23 |
| 4\* | 672.220,58 | 4.995.433,40 |
| 5\* | 656.252,84 | 4.993.165,52 |
| 1 | 658.484,00 | 5.035.657,00 |
| **Površina km2** | 1913,66 |

*\*Stranica između vršnih točaka 2 i 3 predstavlja državnu granicu između Republike Hrvatske i Republike Srbije.*

*\*Stranica između vršnih točaka 4 i 5 predstavlja državnu granicu između Republike Hrvatske i Republike Bosne i Hercegovine.*

**Karta istražnog prostora ugljikovodika „SA-10“ II. FAZA**



**OBRAZLOŽENJE**

Temeljem izdane Odluke o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika „SA-10“ (Narodne novine, broj 63/15), Vlada Republike Hrvatske zaključila je 10. lipnja 2016. Ugovor o istraživanju i podjeli eksploatacije ugljikovodika za istražni prostor SA-10 (u daljnjem tekstu: Ugovor) sa trgovačkim društvom Vermilion Zagreb Exploration d.o.o. (u daljnjem tekstu: Vermilion).

Istražno razdoblje traje najdulje pet godina te se dijeli na dvije istražne faze pri čemu prva istražna faza traje tri godine i počinje od datuma stupanja Ugovora na snagu, dok druga istražna faza traje dvije godine, a započinje neposredno nakon prve istražne faze.

Ugovor je zaključen 10. lipnja 2016. te prva istražna faza ističe 10. lipnja 2019.

Sukladno članku 35. Zakona o istraživanju i eksploataciji ugljikovodika (Narodne novine, br. 52/18 i 52/19) (u daljnjem tekstu: Zakon) te članku 5.1.2. Ugovora, Vermilion je 9. travnja 2019. zatražio od Agencije za ugljikovodike (u daljnjem tekstu: Agencija) potvrdu o ispunjavanju minimalne radne i financijske obveze prve istražne faze te ulazak u drugu istražnu fazu.

S obzirom na zakonsku i ugovornu obvezu napuštanja 25 % istražnog prostora na kraju prve istražne faze, Vermilion je u dostavljenom zahtjevu naznačio dio istražnog prostora ugljikovodika „SA-10“ koji napušta, kao i dio istražnog prostora ugljikovodika „SA-10“, „SA-10“ II. FAZA, koji ostaje za nastavak istražnih radova do kraja druge istražne faze.

Sukladno članku 36. Zakona i članku 6. Ugovora područje koje investitor napušta mora biti ograničeno koordinatama vršnih točaka izraženih u referentnom koordinatnom sustavu Republike Hrvatske (HTRS), dovoljne površine i odgovarajućeg oblika kako bi se na njemu mogli obavljati naftno rudarski radovi odnosno kako bi se područje moglo ponuditi u sljedećem nadmetanju.

Zakon nadalje propisuje u članku 36. stavku 5. da Vlada Republike Hrvatske odlukom odobrava veličinu i oblik istražnog prostora koji će ostati nakon napuštanja.

Agencija, uz prethodnu suglasnost Ministarstva zaštite okoliša i energetike (KLASA: 310-01/19-03/39, URBROJ: 517-06-3-1-19-2, od 29. travnja 2019.), izdala je 29. travnja 2019. Vermilionu pisano izvješće o ispunjenju minimalnih radnih obveza prve istražne faze za istražni prostor ugljikovodika „SA-10“ (KLASA: 310-05/16-01/06, URBROJ: 405-04/01-19-102) kojim potvrđuje ispunjenje minimalne radne obveze prve istražne faze.

Iz izvješća Agencije razvidno je da je Vermilion ispunio minimalne radne obveze u prvoj istražnoj fazi, a ovom Odlukom Vlada Republike Hrvatske odobrava istražni prostor ugljikovodika „SA-10“ FAZA II koji ostaje nakon napuštanja te odobrava Vermilionu ulazak u drugu istražnu fazu u navedenom istražnom prostoru ugljikovodika.

Prije početka druge istražne faze Vermilion će, sukladno ugovornoj obvezi, dostaviti Ministarstvu zaštite okoliša i energetike bankarsku garanciju i korporativnu garanciju koje odgovaraju iznosu ukupne minimalne financijske obveze druge istražne faze.

Procjena fiskalnog učinka – Ova Odluka nema utjecaja na Državni proračun Republike Hrvatske.